ai4bharat/Pralekha huggingface dataset:
சுரங்கங்கள் அமைச்சகம்
2023, மார்ச் மாதத்தில் ஒட்டுமொத்த கனிம வள உற்பத்தி 6.8% அதிகரித்தது
2023, மார்ச் மாதத்தில் ஒட்டுமொத்த கனிம வள உற்பத்தி 6.8% அதிகரித்தது. இது அதன் முந்தை ஆண்டின் இதே காலக்கட்டத்தில் 5.8% ஆக இருந்தது.
2023, மார்ச் மாதத்தில் முக்கிய கனிமங்களின் உற்பத்தி நிலை: நிலக்கரி 1,078 லட்சம் டன், லிக்னைட் 46 லட்சம் டன், பெட்ரோலியம்  25 லட்சம் டன் , பாக்ஸைட் 2,115 ஆயிரம் டன், குரோமைட் 555 ஆயிரம் டன், தங்கம் 161 கிலோ கிராம், இரும்புத் தாது 281 லட்சம் டன், மாங்கனீஸ் தாது 311 ஆயிரம் டன்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் உரிமைகளை மேம்படுத்த, பாதுகாக்க மற்றும் செயல்படுத்த மத்திய நுகர்வோர் பாதுகாப்பு ஆணையம் உருவாக்கப்பட்டு உள்ளது; பொது நிர்வாகத்துக்கான இந்திய நிறுவன வளாகத்தில் இது செயல்படும்
நுகர்வோர் பாதுகாப்புச் சட்டம், 2019 ஜுலை 20, 2020ல் நடைமுறைக்கு வந்தது. இந்தச் சட்டத்தின் 10வது பிரிவில் கூறப்பட்டுள்ளவாறு மத்திய நுகர்வோர் பாதுகாப்பு ஆணையம்  உருவாக்கப்பட்டு 24 ஜுலை 2020 முதல் செயல்பாட்டுக்கு வந்துள்ளது.
சிசிபிஏ-வை செயல்பாட்டுக்கு கொண்டு வருவதற்காக, நுகர்வோர் விவகாரங்கள் துறையின் கூடுதல் செயலாளர் திருமதி. நிதி கரே இந்த ஆணையத்தின் தலைமை ஆணையர் பொறுப்பில் இருப்பார். மத்திய நுகர்வோர் பாதுகாப்பு ஆணையத்தில், இதே துறையின் கூடுதல் செயலர் திரு. அனுபம் மிஷ்ரா ஆணையராகவும், பி.ஐ.எஸ் தலைமை இயக்குனர் திரு பிரமோத் கே திவாரி தலைமை இயக்குனராகவும்  தேசிய பரிசோதனை நிலையத்தின் தலைமை இயக்குனர் திரு விநித் மாத்தூர் கூடுதல் தலைமை இயக்குனராகவும்  29 ஜுலை 2020 முதல் செயல்பட நியமிக்கப்பட்டு உள்ளனர்.
சிசிபிஏ தற்போது ஐஐபிஏ வளாகத்தில் இருந்து செயல்படத் தொடங்கும். இந்திய பொதுநிர்வாக நிறுவனத்தின் நுகர்வோர் ஆய்வுகள் மையத்தில் பணிபுரியும் ஊழியர்கள் இந்த ஆணையத்திற்கு நியமிக்கப்பட ஏற்பாடுகள் செய்யப்பட்டு வருகின்றன. இதே ஊழியர்களே, 2007 முதல் நுகர்வோர் உறவுகள் துறையின் நிதி உதவியால் நடத்தப்பட்டு வரும் தேசிய நுகர்வோர் ஹெல்ப்லைனையும் பராமரிப்பார்கள்.
நுகர்வோரை ஒரு வகுப்பினராக எடுத்துக் கொண்டு அவர்களது உரிமைகளை மேம்படுத்த, பாதுகாக்க மற்றும் செயல்படுத்த வேண்டும் என்பது மத்திய நுகர்வோர் பாதுகாப்பு ஆணையத்தின் நோக்கம் ஆகும். நுகர்வோர் உரிமைகள் மீறப்படும் போது அதுகுறித்து புலனாய்வு மேற்கொள்ள இந்த ஆணையத்திற்கு அதிகாரம் வழங்கப்படும். மேலும் புகார்கள் / விசாரணைகளைத் தொடங்குதல், பாதுகாப்பற்ற சரக்குகள் மற்றும் சேவைகளை திரும்பப் பெற ஆணையிடுதல், நியாயமற்ற வர்த்தக நடைமுறைகள் மற்றும் தவறாக வழிநடத்தும் விளம்பரங்கள் ஆகியவற்றை நிறுத்த ஆணையிடுதல், தவறாக வழிநடத்தும் விளம்பரங்களை தயாரித்தவர்கள், சான்றுரைத்தவர்கள் வெளியிட்டவர்களுக்கு அபராதம் விதித்தல் ஆகியவற்றுக்கான அதிகாரமும் அளிக்கப்படும்.
வணிகம் மற்றும் தொழில்துறை அமைச்சகம்
மின் வணிகத்தில் உள்ள சவால்கள்.
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய வர்த்தகம் மற்றும் தொழில்துறை இணை அமைச்சர் திரு. சோம் பர்காஷ் கீழ்காணும் தகவல்களை அளித்தார்.
பல்வேறு துறைகளில் மின்வணிகம் இயங்குவதால் அந்நிய செலாவணி மேலாண்மை சட்டம் 1999, தகவல் தொழில்நுட்ப சட்டம் 2000, போட்டியியல் சட்டம் 2002, நிறுவனங்கள் சட்டம் 2013, நுகர்வோர் பாதுகாப்பு சட்டம் 2019 உள்ளிட்டவற்றால் அது ஒழுங்குப்படுத்தப்படுகிறது.
டிஜிட்டல் அதிகாரம் பெற்ற சமுதாயமாகவும் அறிவு சார்ந்த பொருளாதாரமாகவும் இந்தியாவை மாற்றுவதற்காக டிஜிட்டல் இந்தியா எனும் திட்டத்தை மத்திய மின்னணு மற்றும் தகவல் தொழில்நுட்பம் அமைச்சகம் தொடங்கியுள்ளது.
மின் வணிக வாடிக்கையாளர்களின் நலனை பாதுகாக்கும் நோக்கில் மின் வர்த்தகத்தில் ஈடுபட்டுள்ள நிறுவனங்கள் விதிக்கும் கேன்சலேஷன் கட்டணங்களுக்கு எதிரான பல்வேறு விதிமுறைகளை நுகர்வோர் பாதுகாப்பு  விதிகள் 2020 கொண்டுள்ளது.
டிஜிட்டல் இந்தியா திட்டம் உள்ளிட்டவற்றின் மூலம் மின் வணிகத்திற்கு ஊக்கமளிக்க குறிப்பிடத்தக்க நடவடிக்கைகளை இந்திய அரசு எடுத்து வருகிறது. சிறு சில்லறை வணிகர்கள், உற்பத்தியாளர்கள் மற்றும் சுய உதவிக் குழுக்கள் போன்று அதிகமானோரை சென்றடைவதற்கான பல்வேறு மின் வணிக முயற்சிகளுக்கு இத்திட்டம் உதவுகிறது. ஒருங்கிணைந்த கட்டண தளம் , அரசு மின் வணிக தளம் உள்ளிட்டவை இவற்றில் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784185
சுகாதாரம் மற்றும் குடும்ப நலத்துறை அமைச்சகம்
பிரதமரின் ஒவ்வொரு வீட்டிற்கும் தடுப்பூசியை கொண்டு செல்லும் இயக்கத்தை வலுப்படுத்த தொண்டு நிறுவனங்கள், சமுதாய அமைப்புகளுடன் டாக்டர் மன்சுக் மாண்டவியா ஆலோசனை
"தடுப்பூசி தொடர்பான சாதனைகள் அரசுக்கு மட்டுமல்ல, முழு நாட்டிற்கும் சொந்தமானவை, என்று பிரதமர் திரு நரேந்திர மோடி உறுதிபட தெரிவித்துள்ளார். கூட்டு இலக்கை அடைய அனைத்து பங்குதாரர்களும் தங்கள் நிபுணத்துவம் மற்றும் திறனுக்கு ஏற்ப செயல்படுவது ஜனநாயகத்தின் சாராம்சம் ஆகும்”, என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று கூறினார்.
நாடு முழுவதும் கொவிட் தடுப்பூசியை மேலும் எடுத்து செல்வதில் அரசுக்கு உதவும் பல்வேறு பங்குதாரர்களின் பிரதிநிதிகளுடன் இன்று உரையாடியபோது இவ்வாறு அவர் கூறினார்.
கொவிட்-19-க்கு எதிரான தடுப்பூசியை கடைசி குடிமகன் வரை கொண்டு சேர்ப்பதன் மூலம் கொவிட்-19-லிருந்து இந்தியாவைப் பாதுகாக்கும் முயற்சியில் கைகோர்க்க அனைத்து தன்னார்வ தொண்டு நிறுவனங்கள், அரசியல் கட்சிகள் மற்றும் மக்களை அவர் வரவேற்றார்.
சமூக விழிப்புணர்வை உருவாக்குவதற்கும் தடுப்பூசி வழங்கல் நடவடிக்கையை மக்கள் இயக்கமாக மாற்றுவதற்கும் உழைக்குமாறு கூட்டத்தில் கலந்து கொண்டவர்கள் அறிவுறுத்தப்பட்டனர்.
அரசு முயற்சிகளை தங்கள் சொந்த முயற்சியால் வலுப்படுத்தக்கூடிய பகுதிகள் குறித்து அவர்களுக்குத் தெரிவிக்கப்பட்டது: தொண்டு நிறுவனங்கள் மற்றும் சமுதாய அமைப்புகள் சமூக ஊடகங்கள் மூலம் பிரச்சாரத்தைப் பற்றிய தகவல்களைப் பரப்பலாம்.
நேர்மறையான செய்திகளை கொண்டு சேர்க்க ஒலி-ஒளி உள்ளடக்கத்தைப் பயன்படுத்துதல், தேசிய/மாநில/மாவட்ட அளவில் முன்னணி மருத்துவ நிபுணர்களுடன் இணைந்து செயல்படுதல், கொவிட்-19 தடுப்பூசி பற்றிய செய்திகளை மக்களுக்கு கொண்டு சேர்த்தல் உள்ளிட்டவற்றில் அவர்கள் ஈடுபடலாம். கொவிட்-19 தடுப்பூசி தொடர்பான கட்டுக்கதைகள், தவறான எண்ணங்கள் மற்றும் சந்தேகங்களை அவர்கள் அகற்றலாம். இவ்வாறு பல்வேறு நடவடிக்கைகளில் ஈடுபட்டு அரசு நடவடிக்கைகளுக்கு இவ்வமைப்புகள் வலு சேர்க்கலாம்.
கொவிட் மேலாண்மைக்கான தடுப்பூசிகள், தகவல் மற்றும் விழிப்புணர்வு துண்டுப் பிரசுரங்கள், நிதி மற்றும் தொழில்நுட்ப ஆதாரங்களை வழங்கியதற்காக மத்திய சுகாதார அமைச்சருக்கு பங்குதாரர்கள் நன்றி தெரிவித்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772268
பாதுகாப்பு அமைச்சகம்
பாதுகாப்பு ஒத்துழைப்பு, பிராந்திய பாதுகாப்பு நிலை குறித்து ஜப்பான் பாதுகாப்புத்துறை அமைச்சருடன் இருதரப்பு பேச்சுவார்த்தைகளின்போது பாதுகாப்புத்துறை அமைச்சர் திரு ராஜ்நாத் சிங் ஆய்வு
பாதுகாப்புத்துறை அமைச்சர் திரு ராஜ்நாத் சிங், ஜப்பான் பாதுகாப்புத்துறை அமைச்சர் திரு யாசுகசு ஹமடாவுடன் இன்று இருதரப்பு உறவுகள் குறித்து பேச்சுவார்த்தை நடத்தினார். இருதரப்பு பாதுகாப்பு ஒத்துழைப்பு மற்றும் பிராந்திய விவகாரங்கள் குறித்த பல்வேறு அம்சங்களை இரு அமைச்சர்களும் ஆய்வு செய்தனர். தடையற்ற, வெளிப்படையான, விதிமுறைகள் அடிப்படையிலான இந்தோ-பிசிபிக் பிராந்தியத்தின் முக்கிய பங்கு குறித்தும், இந்திய- ஜப்பான் பாதுகாப்பு ஒத்துழைப்பின் முக்கியத்துவம் குறித்தும், அவர்கள் ஆய்வு நடத்தியதுடன், இதன் அவசியம் பற்றி வலியுறுத்தினர்.
பேச்சுவார்த்தையின் போது திரு ராஜ்நாத் சிங், இந்தோ- ஜப்பான் இருதரப்பு பாதுகாப்பு பயிற்சிகளில் அதிகரித்து வரும் சிக்கல்களை, சுட்டிக்காட்டினார். இருநாடுகளுக்குமிடையே பாதுகாப்பு ஒத்துழைப்பை வலுப்படுத்த இந்த பயிற்சி அவசியம் என்று அவர் குறிப்பிட்டார்.
பாதுகாப்பு தளவாடம், தொழில்நுட்ப ஒத்துழைப்பு, துறைகளின் கூட்டாண்மைக்கான வாய்ப்புகளை விரிவாக்க வேண்டியதன் அவசியத்தை பாதுகாப்புத்துறை அமைச்சர் வலியுறுத்தினார். மத்திய அரசால் பாதுகாப்பு தொழிலின் வளர்ச்சியில் உருவாக்கப்பட்டுள்ள இணக்கமான சூழலை சுட்டிக்காட்டிய அவர், இந்தியாவின் பாதுகாப்பு வழித்தடங்களில் ஜப்பான் தொழில் நிறுவனங்கள் முதலீடு செய்யுமாறு அழைப்பு விடுத்தார்.
இந்தியா-ஜப்பானுக்கிடையேயான தூதரக உறவுகள் தொடங்கப்பட்டு, 70 ஆண்டுகள் நிறைவடைந்துள்ள நிலையில், பாதுகாப்புத்துறை அமைச்சரின் ஜப்பான் பயணம், முக்கியத்துவம் பெற்றுள்ளது.
நேற்றிரவு ஜப்பான் தலைநகர் டோக்கியோ சென்றடைந்த திரு ராஜ்நாத் சிங்குக்கு, பாரம்பரிய வரவேற்பு அளிக்கப்பட்டது.
பாதுகாப்புத்துறை அமைச்சர் திரு ராஜ்நாத் சிங், வெளியுறவுத்துறை அமைச்சர் டாக்டர் ஜெயசங்கருடன் இரண்டாவது இந்தியா-ஜப்பான் டூ பிளஸ் டூ அமைச்சர்கள் பேச்சுவார்த்தையில் இன்று பங்கேற்கிறார். ஜப்பான் தரப்பில், பாதுகாப்புத்துறை அமைச்சர் திரு யாசுகசு ஹமடா, வெளியுறவுத்துறை அமைச்சர் திரு யோஷிமசா ஹயாஷி ஆகியோர் கலந்துகொள்கிறார்கள். டூ பிளஸ் டூ பேச்சுவார்த்தை இருதரப்பு ஒத்துழைப்பை முன்னெடுத்து செல்வது குறித்து ஆய்வு செய்யும்.
பெட்ரோலியம் மற்றம் இயற்கை எரிவாயு அமைச்சகம்
மகாராஷ்டிராவின் ரத்தினகிரி மாபெரும் எண்ணெய் சுத்திகரிப்பு ஆலைக்கான புரிந்துணர்வு ஒப்பந்தத்தில் இந்தியக் கூட்டமைப்பும், சவுதி அராம்கோ நிறுவனமும் கையெழுத்திட்டன
மகாராஷ்டிராவின் ரத்தினகிரி எண்ணெய் சுத்திகரிப்பு மற்றும் பெட்ரோ கெமிக்கல் நிறுவனத்தில் ஒருங்கிணைந்த மாபெரும் எண்ணெய் சுத்திகரிப்பு மற்றும் பெட்ரோல் கெமிக்கல் வளாகம் அமைப்பதற்கான புரிந்துணர்வு ஒப்பந்தத்தில் இந்தியக் கூட்டமைப்பும், சவுதி அராம்கோ நிறுவனமும் இன்று  புதுதில்லியில் கையெழுத்திட்டன.
கேந்திர முக்கியத்துவம் வாய்ந்த இந்த ஒத்துழைப்பு காரணமாக்க் கச்சா எண்ணெய் வழங்குதல், ஆதாரங்கள், தொழில்நுட்பங்கள், அனுபவம், உலகின் வர்த்தகத்தில் பெயர் பெற்றுள்ள இந்தப் பல்வேறு எண்ணெய் நிறுவனங்களின் நிபுணத்துவம் ஆகியவை ஒருங்கிணைக்கப்பட்டுச் செயல்பட உள்ளன.
மத்திய பெட்ரோலியம், இயற்கை வாயு, திறன் மேம்பாடு, தொழில் முனைவுத் திறன் அமைச்சர் திரு. தர்மேந்திர பிரதான், இந்தத் திட்டம் ரூ.3 லட்சம் கோடி மதிப்பீட்டில் அமைக்கப்படும்போது இந்த மண்டலத்திலும், மகாராஷ்டிராவிலும், நாடு முழுமைக்கும் மிகப் பெரிய பலன்களைக் கொண்டுவரும் என்றார். பெரிய அளவு வேலைவாய்ப்பு ஒட்டுமொத்தப் பொருளாதார மேம்பாடு ஆகியவை இந்த மண்டலத்திற்குக் கிடைக்கும் என்றார் அவர்.
(Visitor Counter : 131
உள்துறை அமைச்சகம்
ஜம்மு-காஷ்மீர் பயணத்தின் இரண்டாவது நாளான இன்று, மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா ஸ்ரீநகரில் 'பலிதான் ஸ்தம்பிற்கு' அடிக்கல் நாட்டினார், ஜம்மு காஷ்மீர் காவல்துறையை சேர்ந்த தியாகிகளின் குடும்ப உறுப்பினர்களைச் சந்தித்து பணி நியமனக் கடிதங்களை அவர்களுக்கு வழங்கினார்
மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா, ஜம்மு காஷ்மீருக்கான தமது இரண்டு நாள் பயணத்தின் இரண்டாவது நாளான இன்று, ஸ்ரீநகரில் ‘பலிதான் ஸ்தம்பிற்கு’ அடிக்கல் நாட்டினார். ஜம்மு-காஷ்மீர் காவல்துறையை சேர்ந்த தியாகிகளின் குடும்ப உறுப்பினர்களை சந்தித்து அவர்களுக்குப் பணி நியமனக் கடிதங்களை வழங்கினார். “தேசத்தின் துணிச்சல் மிக்க வீரர்களின் தன்னலமற்ற தைரியம் மற்றும் துணிச்சலின் பூமி ஜம்மு-காஷ்மீர். அத்தகைய மாவீரர்களின் வீரம் அழியாதிருக்கும் வகையில், ஸ்ரீநகரில் உள்ள பிரதாப் பூங்காவில் 'பலிதான் ஸ்தம்பிற்கு' அடிக்கல் நாட்டப்பட்டுள்ளது. தியாகிகளின் நினைவை அழியாமல் நிலைநிறுத்துவதன் மூலம் இளைஞர்களிடையே இந்த ஸ்தம்பம் தேசபக்தியை ஊக்குவிக்கும் என்று மத்திய உள்துறை அமைச்சர் தமது ட்விட்டரில் தெரிவித்துள்ளார்.
“பயங்கரவாதிகளுடன் போரிட்டு அப்பாவி மக்களைப் பாதுகாப்பதில் தங்கள் இன்னுயிரைத் தியாகம் செய்த ஜம்மு காஷ்மீர் காவல்துறையின் ஏராளமான காவலர்களின் தியாகம், காஷ்மீரும் அதன் மக்களும் அமைதியை நோக்கி அர்ப்பணிப்புடன் இருப்பதற்கான சான்றாகும். இன்று, ஸ்ரீநகரில் இத்தகைய தியாகிகளின் குடும்ப உறுப்பினர்களைச் சந்தித்து, தியாகிகளின் நெருங்கிய உறவினர்களுக்கு ஜம்மு காஷ்மீர் அரசின் சார்பாக நியமனக் கடிதங்களை விநியோகித்தேன்" என்று திரு அமித் ஷா கூறியுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
நாடு முழுவதும் உள்ள 5.45 லட்சம் நியாயவிலைக் கடைகள் மூலம் 80.10 கோடி பயனாளிகள் பொது விநியோகத் திட்டத்தின் கீழ் பயனடைந்து வருகின்றனர்
ஜூன்30, 2023 நிலவரப்படி, இந்தியாவில் உள்ள 5.45 லட்சம் நியாயவிலைக் கடைகள்  மூலம் சுமார் 80.10 கோடி பயனாளிகள் பயன் பெற்று வருகின்றனர்.
இலக்கு நிர்ணயிக்கப்பட்ட பொது விநியோகத் திட்டத்தின்படி, ரேஷன் அட்டைகள் மற்றும் பயனாளிகள் பட்டியலை மறுஆய்வு செய்தல், தகுதியற்ற ரேஷன் அட்டைகளை அடையாளம் காணுதல், தகுதியான குடும்பங்களைச் சேர்ப்பது போன்றவை சம்பந்தப்பட்ட மாநில மற்றும் யூனியன் பிரதேச அரசாங்கத்தின் பொறுப்பாகும்.
பொது விநியோகத் திட்டத்தில் பிளாக்செயின் தொழில்நுட்பத்தைப் பயன்படுத்தும் திட்டம் இப்போதைக்கு மத்திய அரசின் பரிசீலனையில் இல்லை.
இத்தகவலை நுகர்வோர் விவகாரம், உணவு மற்றும் பொது விநியோகத் துறை இணையமைச்சர் சாத்வி நிரஞ்சன் ஜோதி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
தமிழ்நாட்டில் வருமான வரித்துறையின் சோதனை நடவடிக்கைகள்
சென்னை, கோயம்புத்தூர், மதுரை மற்றும் திருநெல்வேலி ஆகிய இடங்களில் நகைகள், ஜவுளி மற்றும் வீட்டு உபயோகப் பொருட்கள் விற்பனையில் ஈடுபட்டு வரும் 2 பிரபல குழுமங்களின் மீது 01.12.2021 அன்று சோதனை மற்றும் பறிமுதல் நடவடிக்கைகளை வருமான வரித்துறையினர் மேற்கொண்டனர். மொத்தம் 37 இடங்களில் இவை நடைபெற்றன.
முதல் குழுமத்தில் நடைபெற்ற சோதனையின் போது சேகரிக்கப்பட்ட ஆவணங்கள் மற்றும் பிற ஆதாரங்களின் வாயிலாக விற்பனையை குறைத்து காட்டியது தெரியவந்துள்ளது. பல ஆண்டுகளாக இவ்வாறு செய்துள்ளதன் மதிப்பு ரூ 1000 கோடிக்கும் அதிகமாக இருக்கும் என மதிப்பிடப்பட்டுள்ளது மேலும், கணக்கில் வராத பணத்தின் மூலம் கடந்த சில ஆண்டுகளில் 150 கோடி ரூபாய் மதிப்பில் ஜவுளி மற்றும் நகைகள் வாங்கியதும் கண்டறியப்பட்டுள்ளது.
இரண்டாவது குழுமத்தைப் பொறுத்தமட்டில், ரூ 80 கோடிக்கு போலி ரசீதுகளை பெற்று வரிக்குரிய வருவாயை குறைத்து காட்டியிருந்தது தெரியவந்தது. கணக்கில் வராத தங்கம் வாங்கியது தொடர்பான ஆதாரங்களும் சேகரிக்கப்பட்டுள்ளன. நகைகளின் செய்கூலியை அதிகப்படுத்தி காட்டியிருந்ததும், ரூ 7 கோடி மதிப்பிலான கணக்கில் வராத வாடகை ரசீதுகள் மற்றும் ஸ்கிராப் விற்பனையும் கண்டறியப்பட்டுள்ளது.
இரண்டு குழுமங்களில் நடைபெற்ற சோதனையில் ரூ 10 கோடி ரொக்கம் மற்றும் சுமார் ரூ 6 கோடி மதிப்பிலான நகைகள்/தங்கம் பறிமுதல் செய்யப்பட்டன. தொடர்ந்து விசாரணை நடைபெற்று வருகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778753
(Visitor Counter : 172
சிறப்பு சேவைகள் மற்றும் கட்டுரைகள்
தேசிய திறந்தநிலைப் பள்ளியில் லாஜிஸ்டிக் மேலாண்மை கற்பிக்க புரிந்துணர்வு ஒப்பந்தம்
மத்திய கல்வி அமைச்சகத்தின் தேசிய திறந்தநிலைப் பள்ளி, திறன் மேம்பாடு மற்றும் தொழில்முனைவோர் அமைச்சகத்தின்கீழ் இயங்கும் லாஜிஸ்டிக்ஸ் துறை திறன் கவுன்சில்  உடன் இணைந்து உயர்நிலை மற்றும் மேல் நிலைகளில் ஐந்து படிப்புகள் கற்பிக்க புரிந்துணர்வு ஒப்பந்தம் இன்று கையெழுத்தானது.
இதன்படி லாஜிஸ்டிக்ஸ் துறை திறன் கவுன்சில் பயிற்சி மையங்கள் மூலம் தேசிய திறந்தநிலைப் பள்ளி விதிமுறைகளின்படி இந்த வகுப்புகள் நடத்தப்பட உள்ளன. இந்த ஐந்து படிப்புகளில் லாஜிஸ்டிக்ஸ் மற்றும் விநியோக சங்கிலி மேலாண்மை மற்றும் கிடங்குகள் மற்றும் சரக்கு மேலாண்மை ஆகியவை உயர்நிலை வகுப்பில் கற்பிக்கப்பட உள்ளன. மேலும், போக்குவரத்து & கிடங்கு மேலாண்மை, சரக்கு மேலாண்மை மற்றும் அடிப்படை போக்குவரத்து ஆகியவை மேல்நிலை வகுப்பில் கற்பிக்கப்பட உள்ளன.
லாஜிஸ்டிக்ஸ் துறை திறன் கவுன்சில் ஆனது இந்திய தொழில்களின் கூட்டமைப்பு மற்றும் லாஜிஸ்டிக் நிறுவனம் ஆகியவற்றின் மூலம் பல்வேறு தொழில் சார்ந்த வேலைகளில் இந்தியர்களுக்கு பயிற்சி அளிப்பதற்காக உருவாக்கப்பட்டது.
இந்திய அரசின் ஸ்கில் இந்தியா திட்டத்தின் முன் முயற்சியான பயிற்சி மையங்கள் மற்றும் திட்டங்கள் மூலம் பல்வேறு தொழில் பிரிவுகளில் திறன் வாய்ந்த பணியாளர்களை உருவாக்குதல் என்னும் இலக்கை அடைய இந்த புரிந்துணர்வு ஒப்பந்தம் உதவும். இத்தகவல் தேசிய திறந்தநிலைப் பள்ளி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
காதி ஒவ்வொரு நாளும் புதிய சாதனைகளை உருவாக்குகிறது: பிரதமர்
நாட்டு மக்களின் வாழ்வோடு ஒன்றிணைந்துள்ள காதி ஒவ்வொரு நாளும் புதிய சாதனைகளை உருவாக்குகிறது என்றும் வேலைவாய்ப்புகளை ஊக்குவிப்பதாகவும் பிரதமர் திரு நரேந்திர மோடி கூறியுள்ளார்.
குறு, சிறு நடுத்தர நிறுவனங்கள் துறை அமைச்சர் திரு நாராயண் ரானே வெளியிட்டுள்ள ட்விட்டர் பதிவில், காதி கிராமத் தொழில்துறை, கலைஞர்களின் திறன்களை மேம்படுத்தி அவர்களது வருவாயைப் பெருக்குவதில் முக்கிய பங்காற்றுவதாக கூறியுள்ளார்.
2022 ஏப்ரல் 1-ம் தேதி முதல் 2023 ஜனவரி 31-ம் தேதி வரையிலான காலக்கட்டத்தில், காதி மற்றும் கிராம தொழில்கள் ஆணையம், 77,887.97 கோடிக்கு உற்பத்தி செய்து ரூ.10,8571.84 கோடிக்கு விற்பனை செய்துள்ளதாகவும் 1.72 கோடி வேலைவாய்ப்புகளை உருவாக்கியிருப்பதாகவும் அவர் மேலும் அந்தப் பதிவில் தெரிவித்துள்ளார்.
குறு, சிறு நடுத்தர நிறுவனங்கள் துறை அமைச்சரின் இந்தப் பதிவுக்கு பதிலளிக்கும் வகையில், பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"இந்தச் சாதனைகள் உற்சாகம் அளிக்கும் வகையில் உள்ளன! காதி, மக்களின் வாழ்க்கையுடன் ஒன்றிணைந்து ஒவ்வொரு நாளும் புதிய சாதனைகளை உருவாக்குவதுடன் வேலைவாய்ப்பையும் ஊக்குவிக்கிறது."
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 487 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 63,562 பேர் கொவிட் தொற்றால் பாதிக்கப்பட்டுள்ளனர். இது 0.14 சதவீதமாகும்.
தொற்றிலிருந்து மீண்டவர்களின் விகிதம் 98.67 சதவீதம்.
கடந்த 24 மணி நேரத்தில் 8,175 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,50,649 பேர்.
கடந்த 24 மணி நேரத்தில் 10,542 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 4.39% வாராந்திர பாதிப்பு விகிதம் 5.14% இதுவரை மொத்தம் 92.46 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,40,014 சோதனைகள் நடத்தப்பட்டுள்ளன.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய இருப்புக்கு துரிதமாக நடை பெறும் கோதுமை கொள்முதல் நடவடிக்கைகள்
நாட்டில் கோதுமை கொள்முதல் செய்யக்கூடிய அனைத்து முக்கிய மாநிலங்களில் இருந்தும் கோதுமை கொள்முதல் செய்யும் பணிகள் வெகு விரைவாக நடைபெற்று வருகின்றன. ஏப்ரல் 26 ம் தேதி வரையிலான காலத்தில், மத்திய இருப்புக்கு 88.61 லட்சம் மெட்ரிக் டன் கோதுமை ஏற்கனவே கொள்முதல் செய்யப்பட்டுள்ளது. இதில் பஞ்சாபிலிருந்து அதிகபட்சமாக 48.27 லட்சம் மெட்ரிக் டன் மற்றும் ஹரியானாவில் இருந்து 19.07 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. தற்போது மேற்கொள்ளப்பட்டு வரும் கொள்முதல் நடவடிக்கைகளுக்கான கால அளவை வைத்துப் பார்க்கையில், இந்தப் பருவத்தில் 400 லட்சம் மெட்ரிக் டன் இலக்கை அடைய முடியும் என்று எதிர்பார்க்கப்படுகிறது.
கோவிட் 19 வைரஸ் பரவும் அச்சுறுத்தல் நிலவுவதைக் கருத்தில் கொண்டு, தேவையான முன்னெச்சரிக்கை நடவடிக்கைகளுடனும், மண்டிகளில் சமூக இடைவெளியை உறுதி செய்து கொண்டு, கொள்முதல் பணிகள் மேற்கொள்ளப்படுகின்றன.
விவசாயிகள் எந்தவித சிரமத்திற்கும் உள்ளாகி விடக்கூடாது என்பதை உறுதிப்படுத்துவதற்காக அனைத்து முயற்சிகளும் மேற்கொள்ளப் படுகின்றன. தேவைக்கும் அதிகமாக உள்ள இடங்களிலிருந்து, தேவை உள்ள பகுதிகளுக்கு, உணவு தானியங்கள் அனுப்பப்படும் பணியை இந்திய உணவுக் கழகம் தொடர்ந்து மேற்கொண்டு வருகிறது. பொது முடக்க காலத்தின்போது ரயில் மூலமான சரக்குப்போக்குவரத்து, 2000 எண்ணிக்கையைத் தாண்டியது. ஏப்ரல் 27 ம் தேதி வரையிலான காலத்தில் 2087 ரயில்கள் மூலம் 58.44 லட்சம் மெட்ரிக் டன் உணவு தானியப் பொருட்கள் மத்திய அரசின் பல்வேறு திட்டங்களின் கீழ், உணவு தானியங்கள் தேவைப்படும் பல இடங்களுக்கும் ஏற்றிச் செல்லப்பட்டன.
(
பிரதமர் அலுவலகம்
சீக்கிய பிரதிநிதிகள் குழுவை பிரதமர் புதுதில்லியில் தமது இல்லத்தில் சந்தித்தார்
புதுதில்லியில் உள்ள பிரதமரின் அதிகாரபூர்வ இல்லமான 7, லோக் கல்யாண் மார்கில், சீக்கிய பிரதிநிதிகள் குழுவை பிரதமர் திரு நரேந்திர மோடி இன்று சந்தித்தார். வாழ்க்கையின் பல்வேறு நிலைகளில் இருப்பவர்களை உள்ளடக்கியதாக இந்தக் குழு இருந்தது. மத்திய அமைச்சர் திரு ஹர்தீப் சிங் பூரியும் உடனிருந்தார்.
இந்த சந்திப்பின்போது பேசிய பிரதமர், “சீக்கிய சமூகத்துடன் தமது நீண்ட கால தொடர்பை நினைவு கூர்ந்தார். “குருத்வாராக்களுக்கு செல்வது, வழிபாட்டில் நேரத்தை செலவிடுவது, உணவைப் பெறுவது, சீக்கிய குடும்பங்களின் வீடுகளில் தங்குவது ஆகியவை எனது வாழ்க்கையின் பகுதியாகும். இங்குள்ள பிரதமரின் இல்லத்தில் அவ்வப்போது சீக்கிய துறவிகளின் காலடிகள் படுகின்றன. அவர்களுடன் இணைந்திருக்கும் நல்வா்ய்ப்பை நான் பெற்றிருக்கிறேன்” என்று பிரதமர் கூறினார். தமது வெளிநாட்டு பயணங்களின் போது உலகம் முழுவதும் உள்ள சீக்கிய பாரம்பரிய இடங்களுக்கு தாம் சென்றிருந்ததையும் பிரதமர் நினைவுகூர்ந்தார்.
“நமது குருக்கள் தைரியத்தையும், சேவையையும் நமக்கு கற்றுத்தந்துள்ளனர். இந்திய மக்கள் உலகின் பல்வேறு பகுதிகளுக்கு எந்த நிதி ஆதாரங்களும் இல்லாமல் செல்கிறார்கள். தங்களின் உழைப்பால் வெற்றி பெறுகிறார்கள். இதுதான் இன்றைய புதிய இந்தியாவின் உணர்வுமாகும்” என்று பிரதமர் திரு நரேந்திர மோடி கூறினார்.
குருக்களின் மகத்தான பங்களிப்புக்கும் தியாகங்களுக்கும் தலை வணங்கிய பிரதமர், குருநானக் தேவ் அவர்கள், ஒட்டுமொத்த தேசத்தின் மனசாட்சியை எவ்வாறு தட்டி எழுப்பினார் என்பதை நினைவு கூர்ந்தார். இதன் மூலம் தேசத்தை இருளிலிருந்து வெளியே கொண்டு வந்து வெளிச்சத்தின் பாதைக்கு அழைத்துச் சென்றார் என்றும் அவர் கூறினார். குருக்கள் இந்தியா முழுவதும் பயணம் செய்துள்ளனர். அங்கெல்லாம் அவர்களின் அடையாளங்களும், ஊக்கங்களும் உள்ளன என்று அவர் கூறினார். குருக்களின் பாதங்கள் இந்த மகத்தான பூமியை புனிதப்படுத்தியுள்ன. அதன் மக்களை ஈர்த்துள்ளன. ஒரே இந்தியா, உன்னத இந்தியா என்பதற்கு வாழும் பாரம்பரியமாக சீக்கிய பாரம்பரியம் உள்ளது என்று அவர் குறிப்பிட்டார். விடுதலைப் போராட்டக் காலத்திலும், அதற்கு பின்னரும் சீக்கிய சமூகத்தினரின் பங்களிப்புக்கு நாடு நன்றி தெரிவிப்பதாக பிரதமர் மோடி கூறினார். துணிவு, ஆற்றல், கடின உழைப்பு, ஆகியவற்றின் மறுபெயர்களாக சீக்கிய சமூகம், இருக்கிறது என்று பிரதமர் தெரிவித்தார்.
கடமை குறித்த குருக்களின் வலியுறுத்தலை சுட்டிக்காட்டிய பிரதமர், இதே வலியுறுத்தல் உணர்வை அமிர்த காலத்துடன் இணைத்தார். அனைவரும் இணைவோம், அனைவரும் உயர்வோம், அனைவரின் நம்பிக்கை, அனைவரின் முயற்சி என்ற மந்திரத்தை இந்த உணர்வு வெளிப்படுத்துகிறது என்று அவர் கூறினார். கடமை உணர்வு என்பது தற்காலத்திற்கு மட்டுமல்ல, எதிர்காலை தலைமுறைகளுக்கும் முக்கியமானது என்று பிரதமர் தெரிவித்தார். சுற்றுச்சூழல், ஊட்டச்சத்து, கலாச்சார மாண்புகள், பாதுகாப்பு, ஆகியவற்றுக்காக எப்போதும் சீக்கிய சமூகம் தீவிரமாக செயல்படுவதற்கு அவர் பாரட்டு தெரிவித்தார். அண்மையில் தொடங்கப்பட்ட அமிர்த நீர்நிலைகள் இயக்கத்திற்கு பங்களிப்பு செய்ய வேண்டும் என்ற வேண்டுகோளுடன் பிரதமர் உரையை நிறைவு செய்தார்.
-------
(
பாதுகாப்பு அமைச்சகம்
உத்தரகாண்ட்டில் 500 படுக்கைகளுடன் கொரோனா சிகிச்சை மருத்துவமனை : டிஆர்டிஓ தொடங்கியது
உத்தரகாண்ட் மாநிலம் ஹால்ட்வானி பகுதியில், 500 படுக்கைகள் கொண்ட கொவிட் சிகிச்சை மருத்துவமனையை ராணுவ ஆராய்ச்சி மேம்பாட்டு மையம் ஏற்படுத்தியது. இதை உத்தரகாண்ட் முதல்வர் திரு தீரத் சிங் ராவத் இன்று காணொலி காட்சி மூலம் தொடங்கிவைத்தார்.
இங்கு 375 ஆக்ஸிஜன் படுக்கைகளும், 125 ஐசியு படுக்கைகள் வென்டிலேட்டருடனும் உள்ளன. இங்கு ஜெனரேட்டர் வசதியுடன், அனைத்து பருவநிலைக்கும் ஏற்ற வகையில் முழுவதும் ஏ.சி வசதி செய்யப்பட்டுள்ளது. இது தவிர பரிசோதனை கூடங்கள், மருந்தகம், எக்ஸ்ரே மற்றும் இசிஜி வசதி ஆகியவையும் இங்கு உள்ளன. இந்த மருத்துவமனை நாளை முதல் செயல்படுகிறது.
இந்த மருத்துவமனை அமைக்கும் பணியில் 350 பேர், 24 மணி நேரமும் பணியாற்றி, மோசமான வானிலையிலும், 21 நாட்களில் அனைத்து பணிகளையும் முடித்துள்ளனர்.
இந்த தொற்று நேரத்தில் சரியான நேரத்தில் உதவியதற்காக, டிஆர்டிஓ அமைப்பை பாதுகாப்புத்துறை அமைச்சர் திரு ராஜ்நாத் சிங் பாராட்டியுள்ளார்.
மேலும் விவரங்களுக்கு:
https://pib.gov.in/PressReleasePage.aspx?PRID=1723653
சுகாதாரம் மற்றும் குடும்ப நலத்துறை அமைச்சகம்
இந்திய உணவு பாதுகாப்பு மற்றும் தரநிலை ஆணையத்தின் சர்வதேச உணவு பாதுகாப்பு தின நிகழ்ச்சியில் டாக்டர் ஹர்ஷ் வர்தன் உரையாற்றினார்
இந்திய உணவு பாதுகாப்பு மற்றும் தரநிலை ஆணையம் ஏற்பாடு செய்த சர்வதேச உணவு பாதுகாப்பு தின நிகழ்ச்சியில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் உரையாற்றினார்.
“விவசாய நிலம் முதல் உணவு மேசை வரையிலான ஒட்டுமொத்த உணவு சங்கிலியோடு உணவு பாதுகாப்பு இணைக்கப்பட வேண்டும். இதற்கான சமமான பொறுப்பை அரசு, தொழில்துறை மற்றும் நுகர்வோர்கள் பகிர்ந்து கொள்ள வேண்டும்,” என்று அவர் கூறினார்.
மேலும் பேசிய டாக்டர் ஹர்ஷ் வர்தன், “ஊட்டச்சத்து கொள்கைகள் மற்றும் கல்வியின் முக்கிய கூறாக உணவு பாதுகாப்பு இருக்க வேண்டும்,” என்றதோடு, “உணவு சங்கிலிகள் நீளமாக, சிக்கலாக மற்றும் சர்வதேசத்தன்மை வாய்ந்தவையாக உருவாகி வரும் வேளையில், உணவு மாசுபாடு மூலம் நோய்கள் உருவாவது கவலை அளிக்கிறது,” என்றார்.
இதன் காரணமாக வருடத்திற்கு 15 பில்லியன் டாலர்கள் செலவாவதாகவும், 2030-ம் ஆண்டுக்குள் வருடத்திற்கு 150-ல் இருந்து 177 மில்லியனாக உணவு மூலம் ஏற்படும் நோய்களின் பாதிப்புகள் அதிகரிக்கும் என்றும் அவர் தெரிவித்தார்.
உணவு பாதுகாப்பை உறுதி செய்து அதனோடு சார்ந்த சிக்கல்களை களைய அனைவரும் உறுதிமொழி எடுத்துக்கொள்ள வேண்டும் என்று கூறி அமைச்சர் தமது உரையை நிறைவு செய்தார்.
அவரது உரையை https://youtu.be/P6sKME3H3pg எனும் இணைப்பில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725089
(Visitor Counter : 138